Ev. č. Zmluvy Kupujúceho: [●]

Ev. č. Zmluvy Predávajúceho: [●]

**RÁMCOVÁ ZMLUVA**

**(bezhotovostný nákup PHM prostredníctvom palivových kariet)**

uzavretá  podľa § 99 zákona č. 343/2015 Z .z. o verejnom obstarávaní a o zmene a doplnení niektorých zákonov v znení neskorších predpisov a podľa § 269 ods. 2 zákona č. 513/1991 Zb. Obchodný zákonník v znení neskorších predpisov

(ďalej len „Zmluva“)

medzi:

|  |  |
| --- | --- |
| **1. Kupujúci** | **SPP – distribúcia, a.s.** |
| Sídlo | Plátennícka 19013/2, 821 09 Bratislava |
| Zapísaná v | Obchodnom registri Mestského súdu Bratislava III, Oddiel: Sa, Vložka č.: 3481/B |
| IČO | 35 910 739 |
| IČ DPH | SK2021931109 |
| DIČ | 2021931109 |
| Bankové spojenie I. | Tatra banka, a.s. |
| Číslo účtu | 2627712668/1100 |
| SWIFT (BIC) | TATRSKBX |
| IBAN | SK64 1100 0000 0026 2771 2668 |
| Bankové spojenie II. | Všeobecná úverová banka, a.s. |
| Číslo účtu | 1119353/0200 |
| SWIFT (BIC) | SUBASKBX |
| IBAN | SK74 0200 0000 0000 0111 9353 |
| Zastúpená |  |
| (ďalej len „Kupujúci“) |  |

|  |  |
| --- | --- |
| **2. Predávajúci** | [●] |
| Sídlo | [●] |
| Zapísaná v | Obchodnom registri [●] súdu [●], Oddiel: [●], Vložka č.: [●] |
| IČO | [●] |
| IČ DPH | [●] |
| DIČ | [●] |
| Bankové spojenie | [●] |
| Číslo účtu | [●] |
| SWIFT (BIC) | [●] |
| IBAN | [●] |
| Zastúpená | [●] |
| (ďalej len „Predávajúci“) |  |

(Kupujúci a Predávajúci ďalej spolu tiež „zmluvné strany” alebo osobitne „zmluvná strana”)

**Článok 1.**

**Úvodné ustanovenia**

* 1. Účelom, za ktorým Kupujúci s Predávajúcim uzatvára túto Zmluvu, je záujem Kupujúceho na nákupe pohonných hmôt do služobných motorových vozidiel Kupujúceho prostredníctvom (akceptácie) palivových kariet ako prostriedku bezhotovostnej úhrady za nákup pohonných hmôt špecifikovaných v bode 2.1 písm. a. Zmluvy (ďalej len „Benzín“) a v bode 2.1 písm. b. Zmluvy (ďalej len „Nafta“; Benzín a Nafta ďalej spoločne aj ako „PHM“ alebo „Tovar“) v čerpacích staniciach Predávajúceho alebo jeho zmluvných partnerov na území SR a v zahraničí špecifikovaných v prílohe č. 2 tejto Zmluvy (ďalej len „Čerpacie stanice“) a na poskytnutie s tým súvisiacich služieb, najmä vydanie a dodanie palivových kariet špecifikovaných v bode 2.2 Zmluvy (ďalej len „Palivové karty“) a ostatných súvisiacich služieb špecifikovaných v bode 2.3 Zmluvy (ďalej len „Súvisiace služby“; Tovar, Palivové karty a Súvisiace služby ďalej spoločne aj ako „Plnenie“).
  2. Táto Zmluva sa uzatvára ako výsledok procesu verejného obstarávania, postupom rokovacieho konania so zverejnením, vyhláseného Kupujúcim pod názvom „Nákup PHM“ a zverejneného vo Vestníku verejného obstarávania č. [●] zo dňa [●], značka [●] – [●] (ďalej aj „Verejné obstarávanie“).
  3. Zmluvné strany vyhlasujú, že údaje uvedené v Zmluve sú v súlade so skutočným stavom ku dňu uzavretia Zmluvy.
  4. Predávajúci vyhlasuje, že:
     1. je oprávnený dodávať Plnenie, na dodanie ktorého sa zaviazal v tejto Zmluve;
     2. je oprávnený na výkon činností, ktoré súvisia s plnením podľa tejto Zmluvy, resp. že výkon činností, na ktoré Predávajúci nie je oprávnený, zabezpečí prostredníctvom osôb, ktoré oprávnenie na výkon predmetných činností majú;
     3. má dostatočné personálne a technické kapacity potrebné na riadne a včasné plnenie záväzkov vyplývajúcich z tejto Zmluvy;
     4. spĺňa všetky požiadavky kladené platnou národnou (alebo štátnou) legislatívou Slovenskej republiky, vrátane aplikovateľnej legislatívy Európskej únie, nariadeniami, vyhláškami a ďalšími všeobecne záväznými právnymi predpismi legálne ustanovených orgánov verejnej moci ako aj medzinárodnými zmluvami a dohovormi, ktorými je Slovenská republika viazaná (ďalej len „Právne predpisy“) na výkon činností, ktoré súvisia s plnením podľa tejto Zmluvy;
     5. číslo bankového účtu Predávajúceho je oznámené v zmysle § 6 zákona č. 222/2004 Z. z. o dani z pridanej hodnoty v znení neskorších predpisov (ďalej len „Zákon o DPH“).

Predávajúci je povinný Kupujúcemu kedykoľvek počas trvania Zmluvy preukázať, že spĺňa požiadavky a vyhlásenia v zmysle tejto Zmluvy.

**Predpokladané množstvo predmetu zákazky**

* 1. V nadväznosti na skutočnosť, že táto Zmluva je uzatvorená ako výsledok procesu verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, uvádza sa, že maximálne predpokladané Plnenie, ktorého dodanie Predávajúcim Kupujúcemu je predmetom tejto Zmluvy, je:

1. pre Benzín **246 400 litrov** počas platnosti a účinnosti tejto Zmluvy (t. j. za 4 roky),
2. pre Naftu **4 681 600 litrov** počas platnosti a účinnosti tejto Zmluvy (t. j. za 4 roky).

Pre vylúčenie pochybností sa uvádza, že v predchádzajúcej vete tohto bodu Zmluvy uvedené maximálne predpokladané množstvo Tovaru nezakladá právo Predávajúceho na poskytnutie plnenia v takomto rozsahu a Kupujúci je od Predávajúceho oprávnený požadovať aj iba podstatne nižší objem plnenia. Množstvo Kupujúcim na základe tejto Zmluvy požadovaného plnenia je len na uvážení Kupujúceho a Predávajúci berie do úvahy, že môže byť, najmä avšak nielen vzhľadom na prevádzkové potreby Kupujúceho rôzny.

**Článok 2.**

**Predmet Zmluvy**

1. Predmetom tejto Zmluvy je záväzok Predávajúceho za podmienok dohodnutých v tejto Zmluve
   * 1. dodávať Kupujúcemu **PHM**:

Benzín - bezolovnatý automobilový benzín s oktánovým číslom min. 95 podľa normy STN EN 228 + A1:2018, ktorý musí spĺňať minimálne funkčné, prevádzkové a technické požiadavky a kvalitatívne parametre podľa normy STN EN 228 + A1:2018 a vyhlášky Ministerstva životného prostredia Slovenskej republiky č. 251/2023 Z. z. o kvalite palív v znení neskorších predpisov,

Nafta - motorová nafta podľa normy STN EN 590 + A1:2018, ktorá musí spĺňať minimálne funkčné, prevádzkové a technické požiadavky a kvalitatívne parametre podľa normy STN EN 590 + A1:2018 a vyhlášky Ministerstva životného prostredia Slovenskej republiky č. 251/2023 Z. z. o kvalite palív v znení neskorších predpisov

za cenu dohodnutú v tejto Zmluve, a to na princípe akceptácie Palivovej karty ako prostriedku bezhotovostnej úhrady za odobraté PHM na Čerpacích staniciach a previesť na Kupujúceho vlastnícke právo k odčerpaným PHM,

* + 1. vydať a dodať Kupujúcemu **Palivové karty**,
    2. poskytnúť Kupujúcemu **Súvisiace služby**:

zabezpečiť riadne fungovanie Palivových kariet,

zúčtovať dodané PHM,

poskytnúť Kupujúcemu prístup do elektronického informačného systému Predávajúceho určeného na správu Palivových kariet (najmä za účelom blokovania, objednávania nových alebo náhradných Palivových kariet, zmeny limitu na Palivových kartách, zmeny PIN kódu a pod.) (ďalej len „EIS“),

zabezpečiť riadne fungovanie EIS,

zasielať elektronické súbory, ktoré obsahujú transakčné údaje o transakciách Palivovými kartami, do informačného systému spoločnosti Commander Services s.r.o., ktorá poskytuje Kupujúcemu služby GPS monitoringu

a záväzok Kupujúceho zaplatiť Predávajúcemu za Plnenie dohodnutú cenu, a to za podmienok dohodnutých v tejto Zmluve.

* 1. Predávajúci vyhlasuje, že v čase dodania Tovaru je vlastníkom Tovaru, je s ním oprávnený nakladať, a že Tovar nie je zaťažený právami tretích osôb.
  2. Zmluvné strany sa dohodli, že Tovar musí okrem vlastností výslovne dohodnutých v Zmluve spĺňať požiadavky v zmysle Právnych predpisov, ako aj technických noriem, ktoré sa vzťahujú na Tovar, resp. akékoľvek plnenie Predávajúceho.
  3. Pre vylúčenie pochybností sa uvádza, že k plneniu na základe tejto Zmluvy dôjde výlučne na základe uváženia Kupujúceho a Predávajúci si je vedomý, že Kupujúci môže požadovať dodanie len minimálneho množstva Plnenia, prípadne dodanie nepožadovať vôbec a Predávajúci si dodanie Plnenia Kupujúcemu nemôže nárokovať

**Článok 3.**

**Podmienky dodania Plnenia**

**PHM**

* 1. Predávajúci je povinný umožniť kupujúcemu čerpanie PHM v množstve a v čase podľa prevádzkových potrieb Kupujúceho.
  2. Miestom dodania sú Čerpacie stanice špecifikované v prílohe č. 2 tejto Zmluvy, ktoré akceptujú bezhotovostnú úhradu za načerpané PHM prostredníctvom Palivových kariet.
  3. Zmluvné strany sa dohodli, že nebezpečenstvo škody ako aj vlastnícke právo k PHM nakupovaným prostredníctvom Palivových kariet prechádza z Predávajúceho na Kupujúceho okamihom, kedy dôjde k vyčerpaniu PHM cez tankovaciu pištoľ z výdajného stojana na Čerpacej stanici do tankovanej palivovej nádrže.
  4. Základom pre určenie dodaného (odobratého) množstva PHM je objem PHM v litroch nameraný certifikovanými prietokomermi na Čerpacích staniciach.

**Palivové karty**

1. Predávajúci je povinný Palivové karty vydať a dodať Kupujúcemu na základe uzavretých čiastkových zmlúv k Zmluve, a to v počte a vyhotovení podľa Zmluvy a objednávky. Návrh na uzavretie čiastkovej zmluvy môže mať aj formu objednávky, pričom doručenie objednávky zo strany Kupujúceho je návrhom na uzavretie čiastkovej zmluvy v zmysle tejto Zmluvy bez ohľadu na to, či je táto podpísaná Kupujúcim, ak bude doručená spôsobom dohodnutým v tejto Zmluve (ďalej spoločne pre návrh na uzavretie čiastkovej zmluvy a objednávku len „Objednávka“) a potvrdenie Objednávky zo strany Predávajúceho je akceptáciou tohto návrhu. Neakceptovanie Objednávky Predávajúcim sa považuje za podstatné porušenie zmluvných povinností.

V prípade, ak by nastal rozpor medzi úpravou v tejto Zmluve a Objednávke majú prednosť dojednania zmluvných strán uvedené v Objednávke. V právnych vzťahoch, ktoré Objednávka výslovne neupravuje, sa budú aplikovať príslušné ustanovenia tejto Zmluvy.

1. Predávajúci sa zaväzuje vydať a dodať Kupujúcemu Palivové karty na základe Objednávky minimálne s nasledovnými parametrami:
   1. Palivová karta musí byť vybavená magnetickým prúžkom a/alebo čipom,
   2. použitie Palivovej karty musí byť viazané na zadanie osobného identifikačného kódu (PIN kódu),
   3. platnosť Palivovej karty musí byť najmenej 24 mesiacov odo dňa jej vydania,
   4. Palivová karta musí umožňovať bezhotovostnú platbu mýta pre vozidlá nad 3,5 t.
2. Predávajúci je povinný dodať Palivové karty Kupujúcemu do 10 pracovných dní odo dňa doručenia Objednávky Predávajúcemu alebo v lehote uvedenej v Objednávke.
3. Miestom dodania Palivových kariet je sídlo Kupujúceho, ak nie je v Objednávke uvedené inak.
4. Kupujúci doručuje Objednávky Predávajúcemu elektronickou poštou na adresu [●].
5. Predávajúci je povinný akceptovať Objednávku bez zbytočného odkladu, najneskôr však do 2 pracovných dní, odo dňa doručenia Objednávky zo strany Kupujúceho vyjadrením svojho súhlasu elektronickou poštou na adresu Kupujúceho, z ktorej bola Objednávka doručená.
   1. Kupujúci je oprávnený Objednávku vystaviť aj prostredníctvom EIS a Objednávka sa bude považovať za doručenú a akceptovanú Predávajúcim momentom jej odoslania prostredníctvom EIS Kupujúcim. V prípade vystavenia Objednávky podľa tohto bodu Zmluvy sa bod 3.9 a 3.10 Zmluvy neuplatní.
   2. Náležitosťami Objednávky sú najmä:
6. číslo a dátum vystavenia Objednávky,
7. názov Zmluvy a číslo Zmluvy Kupujúceho, prípadne číslo Zmluvy Predávajúceho ak je uvedené,
8. špecifikácia množstva požadovaných Palivových kariet,
9. špecifikácia typu Palivovej karty a s tým súvisiace ďalšie potrebné údaje, najmä EČV vozidiel a iné podľa typu požadovanej Palivovej karty,
10. lehota dodania Palivových kariet, ak sa zmluvné strany dohodli na inej dodacej lehote, ako je uvedená v tejto Zmluve,
11. konkrétne miesto dodania Palivových kariet s uvedením presnej adresy, ak sa zmluvné strany dohodli na inom mieste dodania ako je uvedené v tejto Zmluve,
12. kontaktná osoba oprávnená prevziať Palivové karty, ak je rôzna od Oprávnených osôb Kupujúceho podľa 14.1 Zmluvy, s uvedením kontaktných údajov tejto osoby (spravidla telefónneho čísla).
    1. Predávajúci odovzdá Kupujúcemu Palivové karty na základe Preberacieho protokolu, ktorý musí obsahovať najmä: číslo a dátum Objednávky, na základe ktorej sa Palivové karty vystavili, čísla vystavených a odovzdaných Palivových kariet a k nim prislúchajúce PIN kódy a dátum a podpis Oprávnených osôb zmluvných strán špecifikovaných v bode 14.1 Zmluvy.
    2. Predávajúci odovzdá Kupujúcemu spolu s Palivovou kartou príslušný PIN kód.
    3. Predávajúci sa ďalej zaväzuje:
    4. umožniť Kupujúcemu zmenu PIN kódu Palivovej karty prostredníctvom EIS,
    5. automaticky prolongovať (znovu vydať) Palivovú kartu pred uplynutím doby jej platnosti s rovnakými parametrami a nastaveniami, najmä bez zmeny nastaveného PIN kódu a bez zmeny nastavených limitov transakcií,
    6. na základe požiadavky Kupujúceho bezodplatne zablokovať alebo odblokovať Palivovú kartu nepretržite 24 hodín denne (vrátane víkendov a sviatkov) do 1 (jednej) hodiny od nahlásenia takejto požiadavky Oprávnenej osobe Predávajúceho, prípadne umožniť zablokovanie Palivovej karty Kupujúcim prostredníctvom EIS,
    7. umožniť priradenie vystavených Palivových kariet jednotlivým nákladovým strediskám Kupujúceho,
    8. umožniť Kupujúcemu stanoviť rôzne limity čerpania PHM, určovať a meniť obmedzenia maximálnej výšky finančného limitu na čerpanie PHM pre jednotlivé Palivové karty, a to všetko prostredníctvom EIS,
    9. umožniť Kupujúcemu nahlasovať požiadavku zablokovať/odblokovať Palivovú kartu nepretržite 24 hodín denne (vrátane víkendov a sviatkov),
    10. umožniť Kupujúcemu možnosť nastavovať rozsah použitia Palivovej karty/druhy transakcií (možnosť úhrady aj za iné produkty a služby, resp. obmedzenie druhu nákupu) prostredníctvom EIS,
    11. vydať typ Palivovej karty podľa požiadavky Kupujúceho minimálne v nasledujúcich skupinách:

* na EČV,
* na identifikačné číslo užívateľa Palivovej karty (najmä zamestnanec Kupujúceho),
* umožňujúca tankovanie do prenosných nádrží alebo palivovej nádrže akéhokoľvek vozidla pre užívateľa Palivovej karty (bez overovania EČV a totožnosti užívateľa),
  1. bezodplatne opätovne vydať Palivovú kartu v prípade jej poškodenia, nefunkčnosti alebo straty s rovnakými parametrami a nastaveniami, najmä bez zmeny nastaveného PIN kódu a bez zmeny nastavených limitov transakcií,
  2. bez zbytočného odkladu oznamovať Kupujúcemu zmeny v zozname Čerpacích staníc, ktorý tvorí prílohu č. 2 Zmluvy, a to elektronicky Oprávnenej osobe Kupujúceho uvedenej v bode 14.1 Zmluvy a spolu s oznámením tejto zmeny Kupujúcemu doručiť aj aktualizované znenie prílohy č. 2 tejto Zmluvy. Zmeny v zozname čerpacích staníc nie sú dôvodom na uzatvorenie písomného dodatku k tejto Zmluve.
  3. Predávajúci sa ďalej zaväzuje, že:
  4. Palivová karty budú po dobu ich platnosti spôsobilé na riadne použitie na dohodnutý účel,
  5. Palivové karty budú riadne akceptované na všetkých Čerpacích staniciach uvedených v prílohe č. 2 Zmluvy,
  6. Kupujúcemu predkladať výpisy o čerpaní PHM, a to dvakrát za mesiac zostavené k 15. dňu a k poslednému dňu kalendárneho mesiaca za ktorý príslušný výpis predkladá (zostavuje) (ďalej len „Výpis čerpania PHM“), ktoré budú tvoriť podklad pre fakturáciu, a to v členení podľa jednotlivých Palivových kariet a podľa evidenčného čísla vozidiel a s uvedením
     1. dátumu a času čerpania PHM,
     2. miesta čerpania PHM / názov Čerpacej stanice,
     3. množstva čerpaných PHM,
     4. druhu čerpaných PHM (Benzín/Nafta) / názov tovaru alebo služby,
     5. ceny za jeden liter čerpanej PHM (bez / s DPH),
     6. identifikácie potvrdenky na overenie zaúčtovania poskytnutej zmluvnej zľavy špecifikovanej v tejto Zmluve,
     7. ceny celkom za čerpanie PHM na príslušnú Palivovú kartu v danom období v mene v závislosti od krajiny čerpania (bez / s DPH),
     8. identifikácia palivovej karty,
     9. krajina, v ktorej došlo k čerpaniu PHM (v prípade čerpania PHM v zahraničí, kde má dodávateľ zazmluvnenú sieť Čerpacích staníc),
     10. uplatnená výška DPH v mene aj v %,
     11. iné transakčné údaje o transakciách Palivovou kartou.
  7. zobrazovať Kupujúcemu prehľady čerpaných PHM (a iné transakčné údaje o transakciách Palivovými kartami) v EIS kompatibilného so systémom spoločnosti Commander Services s.r.o., ktorá poskytuje Kupujúcemu služby GPS monitoringu, a to vo forme zasielania dátových súborov o transakciách Palivovými kartami z terminálu príslušnej Čerpacej stanice vo formáte \*.xls, \*.xlsx alebo .csv, minimálne dvakrát do mesiaca (k 15. dňu a k poslednému dňu kalendárneho mesiaca) spoločnosti Commander Services s.r.o., ktorá poskytuje Kupujúcemu služby GPS monitoringu
  8. zriadiť Kupujúcemu zabezpečené samostatné prístupy do EIS v počte podľa požiadaviek Kupujúceho, do ktorého je potrebné sa prihlásiť menom a heslom, za účelom evidencie transakcií vykonaných jednotlivými Palivovými kartami a za účelom správy Palivových kariet, pričom tieto zriadi pre nasledovné osoby minimálne v nasledovnom rozsahu:
     1. zadať požiadavku na vystavenie a dodanie Palivových kariet,
     2. zadať požiadavku na zablokovanie/odblokovanie existujúcich Palivových kariet,
     3. nastaviť zmenu PIN kódu k Palivovým kartám,
     4. nastaviť finančné limity transakcií/druhov povolených transakcií vykonaných Palivovou kartou,
     5. zobrazovanie všetkých transakcií vykonaných jednotlivými Palivovými kartami (kedykoľvek v priebehu mesiaca – prehľad za vybrané obdobie alebo vybranú Palivovú kartu),
     6. generovanie výstupov v elektronickej podobe v štruktúre údajov podľa tabuľky nižšie,
     7. zobrazovanie transakcií vykonaných vlastnou Palivovou kartou minimálne v štruktúre údajov podľa nasledovnej tabuľky:

|  |
| --- |
| Číslo Kupujúceho v EIS |
| Číslo Palivovej karty |
| Dátum čerpania PHM |
| Čas čerpania PHM |
| Číslo potvrdenky z Čerpacej stanice |
| Kód Čerpacej stanice |
| Názov Čerpacej stanice |
| Kód zákazníka |
| Kód nákladového strediska Kupujúceho |
| Číslo tovaru/PHM |
| % DPH |
| Množstvo odobratých PHM |
| Brutto jednotková cena v mene krajiny nákupu |
| Mena krajiny nákupu |
| Netto suma v mene krajiny nákupu |
| Hodnota DPH v mene krajiny nákupu |
| Brutto suma nákupu v mene krajiny nákupu |
| Brutto jednotková cena v EUR |
| Mena krajiny (EUR / iné) |
| Netto suma nákupu v EUR |
| Hodnota DPH v EUR |
| Brutto suma nákupu v EUR |

1. Kupujúci sa zaväzuje:
   1. umožniť Predávajúcemu vstup do priestorov Kupujúceho za účelom dodania Plnenia, ak je takýto vstup potrebný, a to v pracovnom čase (od 8:00 hod do 16:00 hod),
   2. bez zbytočného odkladu nahlásiť Predávajúcemu poškodenie a/alebo stratu Palivovej karty.
2. Predávajúci sa zaväzuje poskytovať Kupujúcemu Súvisiace služby na základe a v rozsahu podľa tejto Zmluvy, a to nepretržite počas celej platnosti a účinnosti tejto Zmluvy.
3. Predávajúci je povinný vydať užívateľovi Palivovej karty (najmä zamestnanec Kupujúceho) po odbere (načerpaní) PHM na Čerpacej stanici pokladničný blok.

**Článok 4.**

**Kúpna cena a platobné podmienky**

* 1. Zmluvné strany sa dohodli, že Kúpna cena dohodnutá v súlade s Právnymi predpismi je bez DPH a bude určená ako matematický súčin odobratého množstva PHM evidovaného prostredníctvom Palivových kariet za príslušné obdobie a ceny za jeden liter PHM vychádzajúcej na príslušné obdobie.
  2. Cena za jeden liter PHM bude vypočítaná nasledovne:
* **v prípade nákupu Benzínu**: ako matematický rozdiel Priemernej týždennej jednotkovej ceny za Benzín platnej v kalendárnom týždni, v ktorom bol Benzín odobratý a výšky dohodnutej zľavy špecifikovanej v bode 4.4 Zmluvy pre Benzín v EUR (ďalej len ako „Kúpna cena za Benzín“),
* **v prípade nákupu Nafty**: ako matematický rozdiel Priemernej týždennej jednotkovej ceny za Naftu platnej v kalendárnom týždni, v ktorom bola Nafta odobratá a výšky dohodnutej zľavy špecifikovanej v bode 4.5 Zmluvy pre Naftu v EUR (ďalej len ako „Kúpna cena za Naftu“, Kúpna cena za Benzín a Kúpna cena za Naftu ďalej spoločne aj ako „Kúpna cena“).
  1. **Priemernou týždennou jednotkovou cenou pre Benzín** sa na účely výpočtu Kúpnej ceny rozumie priemerná týždenná cena za 1 liter nakúpeného Benzínu vyjadrená v EUR bez DPH uverejnená Štatistickým úradom Slovenskej republiky na adrese [http://statdat.statistics.sk](http://statdat.statistics.sk/)(ďalej len ako „Priemerná týždenná jednotková cena za Benzín“).

**Priemernou týždennou jednotkovou cenou pre Naftu** sa na účely výpočtu Kúpnej ceny rozumie priemerná týždenná cena za 1 liter nakúpenej Nafty vyjadrená v EUR bez DPH uverejnená Štatistickým úradom Slovenskej republiky na adrese [http://statdat.statistics.sk](http://statdat.statistics.sk/) (ďalej len ako „Priemerná týždenná jednotková cena za Naftu“).

* 1. **Výška pevne dohodnutej zľavy** na 1 liter Benzínu odobratého na základe tejto Zmluvy je: [●] EUR bez DPH (slovom: [●] eur).
  2. **Výška pevne dohodnutej zľavy** na 1 liter Nafty odobratej na základe tejto Zmluvy je: [●] EUR bez DPH (slovom: [●] eur).
  3. Predávajúci sa zaväzuje poskytnúť Kupujúcemu dohodnutú zľavu pre príslušný druh PHM v zmysle predchádzajúcich bodov 4.4 a 4.5 Zmluvy počas celej doby platnosti a účinnosti tejto Zmluvy a bez ohľadu na množstvo odobratého PHM.
  4. Ku Kúpnej cene za dodaný Tovar sa uplatní DPH v zmysle Právnych predpisov.
  5. Kúpna cena je splatná v lehote splatnosti riadne vystavenej a doručenej (súhrnnej) faktúry za opakované dodanie Plnenia, ktoré je evidované prostredníctvom Palivových kariet, ktorú je Predávajúci oprávnený vystaviť dvakrát za kalendárny mesiac (k 15-temu a k poslednému dňu aktuálneho kalendárneho mesiaca), a ktorá musí spĺňať obsahové náležitosti v zmysle Právnych predpisov a tejto Zmluvy (najmä prílohy č. 1 Zmluvy), a ktorej neoddeliteľnou súčasťou bude Výpis čerpania PHM. Predávajúci je oprávnený vystaviť faktúru po riadnom dodaní plnenia podľa tejto Zmluvy potvrdeného zo strany Kupujúceho.
  6. Lehota splatnosti faktúr vystavených Predávajúcim je 60 dní od ich doručenia Kupujúcemu, a úhrada bude vykonaná bezhotovostným bankovým prevodom v mene, ktorá je dohodnutá pre Kúpnu cenu na účet Predávajúceho uvedený na faktúre. Za deň splnenia peňažného záväzku Kupujúceho sa považuje deň odpísania dlžnej sumy z účtu Kupujúceho v prospech účtu Predávajúceho. Zmluvné strany sa dohodli, že pokiaľ posledný deň lehoty splatnosti pripadne podľa slovenského kalendára na deň pracovného voľna, pokoja alebo sviatok, je posledným dňom lehoty splnenia peňažného záväzku najbližší nasledujúci pracovný deň a druhá zmluvná strana bude tento deň akceptovať ako deň včasného splnenia peňažného záväzku.
  7. V Kúpnej cene sú zohľadnené všetky náklady Predávajúce súvisiace s vystavením a dodaním Palivových kariet a poskytnutím Súvisiacich služieb a Kupujúci nebude v súvislosti s poskytovaním takýchto plnení uhrádzať žiadne ďalšie platby. Kúpna cena je konečná a sú v nej zahrnuté všetky náklady Predávajúceho súvisiace s poskytovaného plnenia podľa tejto Zmluvy.
  8. Predávajúci je povinný zabezpečiť, aby bankový účet uvedený na faktúre bol oznámený Finančnému riaditeľstvu SR v zmysle ustanovenia § 6 Zákona o DPH. V prípade, že bankový účet uvedený na faktúre nebude oznámený spôsobom podľa predchádzajúcej vety a Kupujúci uhradí faktúru na tento účet, Predávajúci sa zaväzuje nahradiť Kupujúcemu akúkoľvek škodu, ktorá Kupujúcemu vznikne, najmä v súvislosti s ručením za nezaplatenú daň z pridanej hodnoty uplatneným správcom dane voči Kupujúcemu. Ak sa Kupujúci dozvie, že Predávajúci neoznámil číslo bankového účtu, na ktorý má byť vykonaná úhrada faktúry, Finančnému riaditeľstvu SR, je oprávnený faktúru neuhradiť, pričom Predávajúci nie je v tomto prípade oprávnený uplatniť si u Kupujúceho sankciu za neskorú úhradu. Úhrada bude vykonaná po tom, čo Predávajúci preukáže splnenie oznamovacej povinnosti v zmysle § 6 Zákona o DPH.
  9. Zmluvné strany sa v súlade s ustanovením § 364 Obchodného zákonníka dohodli, že Kupujúci si môže započítať voči Predávajúcemu akékoľvek svoje pohľadávky voči akýmkoľvek pohľadávkam Predávajúceho, a to bez ohľadu na právny vzťah, z ktorého vyplývajú, a bez ohľadu na to, či pohľadávky Kupujúceho sú budúce, súčasné, podmienené alebo nepodmienené, splatné alebo sú premlčané. Kupujúci bezodkladne písomne oznámi Predávajíucemu realizáciu zápočtu. Predávajúci nie je oprávnený jednostranne započítať svoje pohľadávky bez predchádzajúceho písomného súhlasu Kupujúceho.
  10. V prípade, že faktúra nebude obsahovať náležitosti podľa Právnych predpisov alebo Zmluvy, alebo je vyhotovená obsahovo nesprávne, Kupujúci je oprávnený vrátiť faktúru v lehote splatnosti Predávajúcemu, pričom v takomto prípade je záväzok splatný až v lehote splatnosti vystavenej a doručenej opravenej (novej) faktúry, ktorá bude obsahovať náležitosti podľa všeobecne záväznych právnych predpisov a Zmluvy, resp. bude obsahovo správna.
  11. Zmluvné strany pre vylúčenie pochybností uvádzajú, že v prípade, ak bude Palivová karta použitá na platbu mýta pre vozidlá nad 3,5 t, bude toto fakturované Kupujúcemu vo výške kúpnej ceny platnej v čase ich bezhotovostného nákupu Palivovou kartou na Čerpacej stanici a Kupujúci sa túto zaväzuje uhradiť v lehote splatnosti faktúry v zmysle tohto článku Zmluvy.

**Článok 5**

**Niektoré ustanovenia týkajúce sa zodpovednosti za vady**

* 1. Ak má Plnenie vady (najmä kvalita, množstvo tankovaných PHM), Kupujúci tieto písomne oznámi Predávajúcemu (ďalej len „Oznámenie vád“) spolu so stručným popisom vád nasledovne:

1. elektronicky na adrese [●] alebo
2. telefonicky na telefónnom čísle [●], prípadne na telefónnych číslach Oprávnených osôb Predávajúceho uvedených v bode 12.1 tejto Zmluvy,

pričom pre vylúčenie pochybností sa uvádza, že voľba spôsobu predloženia Oznámenia vád je na uvážení Kupujúceho. Predávajúci sa zaväzuje zabezpečiť nepretržitú funkčnosť týchto kontaktov.

* 1. Oznámenie vád obsahuje najmä:
* stručný popis vady, pričom pre vylúčenie pochybností sa uvádza, že tento popis nemusí zodpovedať popisu osoby odborne zdatnej v tejto oblasti a postačuje popis bežného užívateľa;
* údaje o kontaktnej osobe (pracovníkovi Kupujúceho), ktorá Oznámenie vád predkladá (meno, priezvisko, e-mail a telefónne číslo);
* dátum a čas predloženia Oznámenia vád.
  1. Doručenie Oznámenia vád je Predávajúci povinný potvrdiť:

1. elektronicky na nasledovnú e-mailovú adresu Kupujúceho: [●],
2. telefonicky na čísle: [●], ak Kupujúci predložil Oznámenie vád telefonicky podľa bodu 5.1 ii) Zmluvy, pričom potvrdenie doručenia Oznámenia vád Predávajúci následne bez zbytočného odkladu doručuje aj elektronicky na adresu Kupujúceho uvedenú v bode 5.3 i) Zmluvy.

Pre vylúčenie pochybností sa uvádza, že nepotvrdenie doručenia Oznámenia vád zo strany Predávajúceho nezakladá domnienku nepredloženia Oznámenia vád a Predávajúceho nezbavuje zodpovednosti za porušenie povinností v zmysle tejto Zmluvy.

* 1. Predávajúci sa zaväzuje začať s odstraňovaním vád Plnenia do 3 (troch) pracovných dní odo dňa Oznámenia vád Kupujúcim a vady odstrániť do 7 (siedmich) dní odo dňa Oznámenia vád Kupujúcim, ak sa zmluvné strany nedohodnú inak. Pri vadách, ktoré môžu obmedziť alebo znemožniť prevádzkovú činnosť Kupujúceho, ohroziť bezpečnosť, zdravie, životné prostredie alebo spôsobiť škodu na majetku Kupujúceho je Predávajúci povinný začať s odstraňovaním vád do 24 (dvadsaťštyri) hodín po Oznámení vád Kupujúcim. O odstránení vád zmluvné strany spíšu osobitný záznam.
  2. Ak sa po uskutočnení voľby nároku Kupujúcim ukáže, že:

a) vady Plnenia, resp. jeho časti sú neodstrániteľné,

b) s odstránením vád by boli spojené neprimerané náklady,

c) na odstránenie vád by sa vyžadovala neprimerane veľká súčinnosť Kupujúceho alebo

d) by odstránenie vád bolo možné len po uplynutí neprimeraného času,

Predávajúci je povinný na tieto skutočnosti Kupujúceho písomne upozorniť a Kupujúci je oprávnený

a) požadovať zľavu z Kúpnej ceny,

b) od Zmluvy odstúpiť a to aj v prípade, ak na úmysel od Zmluvy odstúpiť Predávajúceho v Oznámení vád alebo v oznámení voľby nároku neupozornil, alebo

c) požadovať dodanie náhradného plnenia, resp. jeho časti, ktoré sa Predávajúci zaväzuje dodať do 10 dní od doručenia výzvy Kupujúceho na náhradné plnenie.

* 1. Ak Predávajúci neodstráni vady Plnenia ani v dodatočnej lehote písomne určenej Kupujúcim, alebo ak písomne oznámi Kupujúcemu pred jej uplynutím, že vady neodstráni, môže Kupujúci:

a) odstúpiť od Zmluvy, a to aj v prípade, ak na úmysel od Zmluvy odstúpiť Predávajúceho v Oznámení vád alebo v oznámení voľby nároku neupozornil,

b) požadovať primeranú zľavu z Kúpnej ceny, alebo

c) odstrániť vady sám, alebo ich nechať odstrániť tretej osobe a požadovať od Predávajúceho náhradu nákladov takéhoto odstránenia vád v plnej výške.

* 1. Do doby odstránenia vád nie je Kupujúci povinný platiť časť Kúpnej ceny, ktorá by zodpovedala jeho nároku na zľavu z Kúpnej ceny, ak by vady neboli odstránené.
  2. Kupujúci môže o uplatnenú zľavu z Kúpnej ceny podľa predchádzajúceho bodu znížiť Kúpnu cenu.
  3. V prípade, ak Kupujúci už Kúpnu cenu alebo jej časť zaplatil, Kupujúci má právo na:

a) vrátenie tejto Kúpnej ceny do výšky uplatnenej zľavy z Kúpnej ceny, alebo

b) započítanie nároku na zľavu z Kúpnej ceny.

* 1. V prípadoch podľa predchádzajúceho bodu Zmluvy je Predávajúci povinný do 7 dní od doručenia písomnej výzvy Kupujúceho (kde Kupujúci špecifikuje výšku zľavy z Kúpnej ceny) na takto špecifikovanú zľavu vystaviť a doručiť faktúru na opravu základu DPH v prospech Kupujúceho v prípade, že dôjde k zisteniu vady až po vyhotovení faktúry a po dodaní Tovaru.
  2. Kupujúci si môže uplatniť zľavu z Kúpnej ceny pred zaplatením Kúpnej ceny formou písomnej výzvy Predávajúcemu. V tomto prípade je Predávajúci povinný do 7 dní od doručenia písomnej výzvy Kupujúceho (kde Kupujúci špecifikuje výšku zľavy z Kúpnej ceny) na takto špecifikovanú zľavu vystaviť a doručiť faktúru na opravu základu DPH v prospech Kupujúceho.
  3. Na žiadosť Kupujúceho je Predávajúci povinný vady Tovaru odstrániť, aj keď neuznáva, že za vady zodpovedá. V sporných prípadoch znáša všetky náklady vynaložené na odstránenie vady Predávajúci, a to až do dohody zmluvných strán ohľadom tohto nároku, alebo do rozhodnutia o opodstatnenosti nároku z vád treťou nestrannou osobou, na ktorej sa zmluvné strany dohodnú, alebo do doby rozhodnutia príslušného súdu.

**Článok 6**

**Zmluvné sankcie**

* 1. V prípade omeškania s plnením peňažných záväzkov si veriteľ môže uplatniť úrok z omeškania vo výške 0,02 % z nezaplatenej sumy za každý deň omeškania.
  2. Kupujúci si môže v prípade omeškania s vydaním a dodaním Palivovej karty (vrátane omeškania s dodaním PIN kódov a/alebo iných dokladov vzťahujúcich sa k Palivovej karte) uplatniť u Predávajúceho zmluvnú pokutu vo výške 20 EUR (slovom dvadsať eur) za každý aj začatý deň omeškania aj formou vystavenia faktúry splatnej do 14 (štrnásť) dní od jej doručenia Predávajúcemu.
  3. Kupujúci si môže v prípade, že Predávajúci poruší povinnosti vyplývajúce zo Zmluvy týkajúce sa ochrany Dôverných informácií (vrátane obchodného tajomstva a osobných údajov), uplatniť u Predávajúceho zmluvnú pokutu vo výške 5000 EUR (slovom päťtisíc eur) za každý jednotlivý prípad porušenia osobitne aj formou vystavenia faktúry splatnej do 14 (štrnásť) dní od jej doručenia Predávajúcemu.
  4. Kupujúci si môže v prípade, že Predávajúci poruší povinnosť potvrdiť (akceptovať) Objednávku v zmysle bodu 3.10 Zmluvy, uplatniť u Predávajúceho zmluvnú pokutu vo výške 10 EUR (slovom desať eur) za každý aj začatý deň omeškania formou vystavenia faktúry splatnej do 14 (štrnásť) dní od jej doručenia Predávajúcemu.
  5. Kupujúci si môže v prípade, že Predávajúci neposkytne záručné plnenie riadne a včas, uplatniť u Predávajúceho zmluvnú pokutu vo výške 20 EUR (slovom dvadsať eur) za každý aj začatý deň omeškania a za každú vadu Tovaru osobitne aj formou vystavenia faktúry splatnej do 14 (štrnásť) dní od jej doručenia Predávajúcemu.
  6. Pre vylúčenie pochybností sa pre účely výpočtu sankcií podľa Zmluvy Kúpnou cenou rozumie Kúpna cena bez DPH.
  7. Kupujúci sa môže s ohľadom na okolnosti individuálneho prípadu na základe vlastného uváženia rozhodnúť, že si voči Predávajúcemu neuplatní zmluvnú pokutu v celej výške v akej vyplýva zo Zmluvy. Takéto čiastočné uplatnenie práva na zmluvnú pokutu nemá za následok zánik nároku Kupujúceho uplatniť si neskôr zvyšnú neuplatnenú časť zmluvnej pokuty.
  8. Zmluvné strany vyhlasujú, že výšku zmluvných pokút dohodnutú v zmysle Zmluvy považujú za primeranú s ohľadom na týmito pokutami zabezpečované záväzky.
  9. Uplatnením zmluvných pokút podľa tohto článku nie je dotknutý nárok Kupujúceho na náhradu škody, ktorá mu vznikla z nesplnenia povinnosti zabezpečenej zmluvnou pokutou, v plnej výške. Uplatnením zmluvných pokút podľa tohto článku nie sú taktiež dotknuté nároky Kupujúceho z vád Tovaru a ostatné práva Kupujúceho vyplývajúce zo Zmluvy.

**Článok 7**

**Zodpovednosť a vyššia moc**

1. Každá zo zmluvných strán je zodpovedná za škodu, ktorá vznikne porušením jej povinností voči druhej zmluvnej strane.
2. Zmluvné strany nie sú zodpovedné za škody, ktoré vzniknú druhej zmluvnej strane z dôvodu okolností vylučujúcich zodpovednosť (vyššia moc). Za okolnosti vylučujúce zodpovednosť sa považuje prekážka, ktorá nastala po uzatvorení tejto Zmluvy nezávisle od vôle povinnej strany a bráni jej v splnení povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala a ďalej, že by v čase podpísania tejto Zmluvy túto prekážku predvídala. Za okolnosti vylučujúce zodpovednosť sa považujú najmä nepredvídateľné prírodné udalosti, vojna, teroristická akcia, štrajk postihujúci možnosť plnenia povinnosti zmluvnej strany.
3. Každá zo zmluvných strán je povinná písomnou formou vyrozumieť bez zbytočného odkladu druhú zmluvnú stranu o okolnostiach vylučujúcich zodpovednosť tejto zmluvnej strany s uvedením dôvodov a predpokladanej doby trvania takýchto okolností. Zmluvná strana, odvolávajúca sa na okolnosti vylučujúce zodpovednosť, je povinná poskytnúť druhej zmluvnej strane možnosť preveriť existenciu dôvodov vylučujúcich zodpovednosť.
4. Zmluvná strana postihnutá vyššou mocou sa zaväzuje vyvinúť primerané úsilie na odstránenie okolností vylučujúcich zodpovednosť, aby bolo možné obnoviť plnenie predmetu tejto Zmluvy, a druhej zmluvnej strane písomne oznámiť zánik okolností vylučujúcich zodpovednosť

**Článok 8**

**Ochrana Dôverných informácií a Osobných údajov**

**Dôverné informácie**

1. Predmetom ochrany v zmysle Zmluvy sú všetky a akékoľvek údaje, dáta, podklady, výkresy, poznatky, dokumenty, doklady alebo akékoľvek iné obchodné a technické informácie, bez ohľadu na formu ich zachytenia:
2. ktoré sa týkajú Zmluvy a jej plnenia (najmä Zmluva a jej prílohy, informácie o právach a povinnostiach zmluvných strán ako aj informácie o Cene);
3. ktoré sa týkajú zmluvnej strany (najmä informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo duševného vlastníctva a všetky ďalšie informácie o zmluvnej strane);
4. ktoré sa týkajú obchodných partnerov zmluvných strán;
5. pre ktoré je stanovený všeobecne záväznými právnymi predpismi osobitný režim nakladania (najmä, nie však výlučne obchodné tajomstvo, bankové tajomstvo, daňové tajomstvo, telekomunikačné tajomstvo, osobné údaje, utajované skutočnosti);
6. ktoré boli poskytnuté zmluvnej strane/získané zmluvnou stranou pred nadobudnutím platnosti a účinnosti Zmluvy, pokiaľ sa týkajú jej predmetu a/alebo obsahu (najmä, nie však výlučne žiadosť o cenovú ponuku, cenová ponuka);
7. ktoré sú výslovne zmluvnou stranou označené ako „dôverné", „confidential", „proprietary" alebo iným obdobným označením, z ktorého je zjavné, že sa jedná o dôvernú informáciu

(ďalej pre všetky typy informácií, ktoré sú predmetom ochrany v zmysle Zmluvy len „**Dôverné informácie**").

1. Zmluvné strany sú povinné zaistiť utajenie informácií v zmysle predchádzajúceho bodu spôsobom obvyklým pre utajovanie takýchto informácií, ak nie je výslovne dojednané inak. Zmluvné strany sú povinné zaistiť utajenie Dôverných informácií aj u svojich pracovníkov, zástupcov, ako aj iných spolupracujúcich tretích strán, pokiaľ im takéto informácie boli poskytnuté.
2. Dôverné informácie poskytnuté, odovzdané, oznámené, sprístupnené a/alebo akýmkoľvek iným spôsobom získané jednou zmluvnou stranou od druhej zmluvnej strany na základe a/alebo v akejkoľvek súvislosti so Zmluvou môžu byť použité výhradne na účely plnenia predmetu Zmluvy a v súlade so všeobecne záväznými právnymi predpismi, ktoré upravujú nakladanie s takýmito údajmi. Zmluvné strany sa zaväzujú Dôverné informácie, ako aj všetky informácie poskytnuté, odovzdané, oznámené, sprístupnené a/alebo akýmkoľvek iným spôsobom získané zmluvnými stranami na základe Zmluvy a/alebo v akejkoľvek súvislosti so Zmluvou udržiavať v prísnej tajnosti, zachovávať o nich mlčanlivosť a chrániť ich pred zneužitím, poškodením, zničením, znehodnotením, stratou a odcudzením.
3. Zmluvná strana nie je oprávnená bez predchádzajúceho písomného súhlasu druhej zmluvnej strany Dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť, ani použiť inak, než na účely plnenia predmetu Zmluvy, s výnimkou prípadu ich poskytnutia, odovzdania, oznámenia, sprístupnenia:
4. odborným poradcom zmluvnej strany (vrátane právnych, účtovných, daňových a iných poradcov alebo audítorov), ktorí sú buď viazaní všeobecnou profesionálnou povinnosťou mlčanlivosti stanovenou alebo uloženou všeobecne záväznými právnym predpisom alebo sú povinní zachovávať mlčanlivosť na základe písomnej dohody so zmluvnou stranou;
5. ovládanej osobe zmluvnej strany; (ii) ovládajúcej osobe zmluvnej strany; (iii) osobe, vo vzťahu ku ktorej má ovládajúca osoba zmluvnej strany postavenie ovládanej osoby alebo podobné postavenie; a (iv) osobe, v ktorej má ovládajúca osoba zmluvnej strany postavenie ovládajúcej osoby alebo podobné postavenie, pričom uvedené osoby budú mať vo vzťahu k ochrane Dôverných informácií rovnaké povinnosti ako zmluvné strany;
6. subdodávateľom, ak sa subdodávateľ podieľa na plnení podľa Zmluvy, a ak je to potrebné pre účely plnenia povinností Predávajúceho podľa Zmluvy, pričom subdodávateľ musí byť viazaný minimálne rovnakým rozsahom povinností vo vzťahu k ochrane Dôverných informácií, ako sú viazané zmluvné strany podľa Zmluvy.
7. Povinnosť zmluvných strán zachovávať mlčanlivosť o Dôverných informáciách sa nevzťahuje na informácie, ktoré:
8. boli zverejnené už pred podpisom Zmluvy, čo musí byť preukázateľné na základe poskytnutých podkladov, ktoré túto skutočnosť dokazujú;
9. sa stanú všeobecne a verejne dostupné po podpise Zmluvy z iného dôvodu ako z dôvodu porušenia povinností podľa Zmluvy, čo musí byť preukázateľné;
10. majú byť sprístupnené na základe povinnosti stanovenej Právnym predpisom, rozhodnutím súdu, prokuratúry alebo iného oprávneného orgánu verejnej moci, pričom v tomto prípade zmluvná strana, ktorá je povinná informácie sprístupniť, bezodkladne doručí druhej zmluvnej strane písomné oznámenie o tejto skutočnosti;
11. boli získané zmluvnou stranou od tretej strany, ktorá ich legitímne získala alebo vyvinula, a ktorá nemá žiadnu povinnosť, ktorá by obmedzovala ich poskytovanie, sprístupňovanie a/alebo zverejňovanie.
12. Predávajúci taktiež nie je bez predchádzajúceho písomného súhlasu Kupujúceho oprávnený použiť informáciu, že Kupujúcemu poskytoval plnenie podľa Zmluvy, ako ani informáciu o uzavretí Zmluvy, na propagáciu svojej činnosti.
13. Predávajúci je povinný informovať Kupujúceho o porušení povinnosti ochrany Dôverných informácií (najmä narušenie bezpečnosti, dôvernosti, integrity, dostupnosti, zneužitie, poškodenie, zničenie, znehodnotenie, strata, únik alebo odcudzenie Dôverných informácií) a/alebo o udalosti, ktorá sa považuje za porušenie povinnosti ochrany Dôverných informácií (ďalej lej „narušenie ochrany“) a o vykonaných opatreniach na odstránenie následkov narušenia ochrany bez zbytočného odkladu potom, čo sa o narušení ochrany dozvedel. Predávajúci je povinný vykonať opatrenia na odstránenie následkov narušenia ochrany okamžite po tom, ako Kupujúci upozorní Predávajúceho na porušenie povinnosti ochrany Dôverných informácií. Predávajúci je povinný odstrániť, resp. v maximálnej možnej miere minimalizovať následky narušenia ochrany bez zbytočného odkladu potom, čo sa o narušení ochrany dozvedel.
14. Všetky povinnosti zmluvných strán týkajúce sa ochrany Dôverných informácií platia bez ohľadu na ukončenie platnosti a účinnosti Zmluvy.

**Osobné údaje**

1. Zmluvné strany sa zaväzujú, že v prípade spracovania osobných údajov fyzických osôb, budú postupovať v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v platnom znení (ďalej len „Zákon o ochrane osobných údajov“) a Nariadenia Európskeho parlamentu a Rady (EÚ)2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane osobných údajov) (ďalej len „GDPR“) a v prípade, že dochádza k činnostiam, na vykonávanie ktorých je v zmysle uvedeného zákona a/alebo nariadenia potrebné uzavretie písomnej zmluvy a/alebo akékoľvek iné konanie zmluvných strán, uzavrú za týmto účelom osobitnú zmluvu a/alebo uskutočnia všetky úkony v súlade s ustanoveniami predmetného zákona a/alebo nariadenia tak, aby bolo možné realizovať plnenie v zmysle Zmluvy.
2. Osobné údaje Predávajúceho, ktorý je fyzickou osobou alebo osôb, ktoré konajú za Predávajúceho, ktorý je právnickou osobou, sú spracúvané Kupujúcim na účel plnenia Zmluvy alebo aby sa vykonali opatrenia pred uzatvorením Zmluvy v súlade s čl. 6 ods. 1 písm. b) GDPR. Zmluvné strany môžu mať oprávnený záujem navzájom si poskytnúť osobné údaje kontaktných osôb v súlade s ustanovením § 78 ods. 3 Zákona o ochrane osobných údajov na účel vzájomnej komunikácie pri plnení Zmluvy. Zmluvné strany budú spracúvať takéto osobné údaje získané od druhej zmluvnej strany ako samostatní prevádzkovatelia.
3. Predávajúci je povinný oznámiť dotknutým osobám poskytnutie ich osobných údajov Kupujúcemu podľa predchádzajúceho bodu a preukázateľne ich informovať o tom, že informácia o spracúvaní osobných údajov Kupujúcim podľa čl.14 GDPR je dostupná na webovom sídle Kupujúceho na podstránke Ochrana osobných údajov (<https://www.spp-distribucia.sk/gdpr/>).
4. Všetky povinnosti zmluvných strán týkajúce sa ochrany osobných údajov platia bez ohľadu na ukončenie platnosti a účinnosti Zmluvy.

**Článok 9**

**Doručovanie**

1. Odstúpenie od Zmluvy, výpoveď Zmluvy, návrhy dodatkov k Zmluve, faktúry, budú vyhotovené písomne (v listinnej forme) a doručené druhej zmluvnej strane osobne, kuriérom alebo zaslané poštou, pokiaľ nie je v tejto Zmluve vrátane jej príloh dohodnuté inak. Odstúpenie od Zmluvy doručujú zmluvné strany formou doporučenej zásielky.
2. Ostatné písomnosti a prejavy vôle zmluvných strán sa doručujú e-mailom na adresy dohodnuté v Zmluve alebo oznámené druhej zmluvnej strane. V prípade doručovania podľa predchádzajúcej vety tohto bodu Zmluvy, druhá zmluvná strana bezodkladne potvrdí doručenie preukázateľnou formou. Pre vylúčenie pochybností sa uvádza, že nesplnenie tejto povinnosti nezakladá fikciu nedoručenia takejto písomnosti alebo prejavu vôle zmluvnej strany.
3. Predávajúci je oprávnený doručovať Kupujúcemu faktúry aj v elektronickej forme (e-mailom) na adresu: [●], [●] a [●], týmto nie je dotknuté oprávnenie Kupujúceho požadovať od Predávajúceho faktúry v listinnej forme.
4. Písomnosť doručovaná osobne sa považuje za doručenú jej fyzickým odovzdaním prijímateľovi. Písomnosť doručovaná prostredníctvom pošty alebo doručovacej služby sa považuje za doručenú aj v prípade neprevzatia zásielky (napr. ak sa zásielka vráti odosielateľovi späť s poznámkou „adresát neznámy“, „nevyzdvihnuté v odbernej lehote“, „adresát odmietol zásielku prevziať“, „adresát sa odsťahoval“ alebo inou obdobnou poznámkou znamenajúcou neúspešné doručenie zásielky), a to desiatym dňom odo dňa odoslania oznámenia prijímateľovi alebo pokiaľ sa nedoručená zásielka (oznámenie) vráti odosielateľovi skôr, tak dňom jej vrátenia. Odmietnutie prevzatia písomnosti doručovanej osobne má účinky riadneho doručenia, a to momentom odmietnutia.
5. Až do ďalšieho oznámenia sú platné adresy (poštová, ako aj elektronická) a kontaktné údaje zmluvných strán podľa špecifikácií zmluvných strán v záhlaví tejto Zmluvy.

**Článok 10**

**Subdodávateľ**

1. Predávajúci predkladá v prílohe č. 3 Zmluvy zoznam všetkých známych subdodávateľov spolu s uvedením údajov o subdodávateľoch v zmysle § 41 Zákona o VO (údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia). Zmluvné strany pre vylúčenie pochybností uvádzajú, že v prípade, ak sa na realizácii predmetu tejto Zmluvy nebudú podieľať žiadni subdodávatelia, a plnenie na základe Zmluvy sa bude poskytovať iba vlastnými silami Predávajúceho, tak Predávajúci predloží zoznam subdodávateľov prázdny nevyplnený.
2. Predávajúci je povinný písomne oznámiť Kupujúcemu akúkoľvek zmenu týkajúcu sa subdodávateľov, najmä zmenu údajov o subdodávateľovi, a to do piatich pracovných dní odo dňa, kedy sa Predávajúci dozvedel o tejto zmene. K zmene týkajúcej sa subdodávateľa môže dôjsť len po odsúhlasení Kupujúcim na základe aktualizovania prílohy č. 3 Zmluvy, k čomu môže dôjsť aj vzájomným odsúhlasením prostredníctvom elektronickej komunikácie Oprávnených osôb vo veciach zmluvných Predávajúceho a Kupujúceho. Predávajúci je povinný najneskôr 5 (päť) pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť Kupujúcemu zámer zmeny týkajúcej sa subdodávateľa s uvedením identifikačných údajov pôvodného aj nového subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia (aktualizovaný zoznam subdodávateľov).

**Článok 11**

**Trvanie Zmluvy**

1. Táto Zmluva nadobúda platnosť a účinnosť dňom podpisu oprávnenými zástupcami zmluvných strán. Ak je podmienkou účinnosti Zmluvy jej zverejnenie v zmysle Právnych predpisov, nadobúda Zmluva účinnosť nasledujúci deň po dni jej zverejnenia. Odhliadnuc od uvedeného sú zmluvné strany svojimi prejavmi vôle viazané momentom podpisu Zmluvy.
2. Zmluva sa uzatvára na dobu určitú, a to na 48 mesiacov odo dňa nadobudnutia jej účinnosti.
3. Zmluvné strany sa dohodli, že Zmluvu je možné ukončiť okamžitým odstúpením od Zmluvy v prípade podstatného porušenia zmluvných povinností, za ktoré sa popri dôvodoch v zmysle Obchodného zákonníka považuje, ak:
4. Predávajúci
5. bezdôvodne poruší svoju povinnosť dodať Kupujúcemu Plnenie,
6. poruší akúkoľvek svoju povinnosť (záväzok) vyplývajúcu z tejto Zmluvy a nevykoná nápravu aj napriek upozorneniu Kupujúceho ani v primeranej lehote, ktorú mu Kupujúci poskytne,
7. bolo začaté exekučné konanie na majetok Predávajúceho alebo Predávajúci vstúpil do likvidácie,
8. podlieha zákonu č. 7/2005 Z. z. o konkurze a reštrukturalizácii v platnom znení a podľa tohto zákona, bol podaný návrh na vyhlásenie konkurzu na majetok Predávajúceho alebo bol podaný návrh na povolenie reštrukturalizácie Predávajúceho.
9. Kupujúci
10. nezaplatí Kúpnu cenu za plnenie poskytované Predávajúcim na základe tejto Zmluvy v lehote 30 dní po splatnosti faktúry v zmysle Zmluvy napriek predchádzajúcemu písomnému upozorneniu Predávajúceho.
11. Odstúpením od Zmluvy zanikajú všetky práva a povinnosti zmluvných strán vyplývajúce zo Zmluvy, okrem povinností týkajúcich sa ochrany Dôverných informácií a obchodného tajomstva, nárokov na náhradu škody, nárokov zo zodpovednosti za vady, nárokov na zmluvné alebo zákonné sankcie, resp. iných práv a povinností, ak to vyplýva z ich charakteru v zmysle príslušných právnych predpisov.
12. Zmluvu je možné ukončiť aj ďalšími spôsobmi v zmysle Právnych predpisov, napr. dohodou zmluvných strán a pod.
13. Zmluvu je Kupujúci oprávnený bezplatne vypovedať bez udania dôvodu v jednomesačnej výpovednej lehote, ktorá začína plynúť od prvého kalendárneho dňa mesiaca nasledujúceho po mesiaci, v ktorom bola písomná výpoveď doručená druhej zmluvnej strane.
14. V prípade ukončenia Zmluvy je Kupujúci povinný vrátiť Palivové karty Predávajúcemu, a to bez zbytočné odkladu po ukončení Zmluvy, ak sa zmluvné strany nedohodnú inak.

Článok 12

Ostatné zmluvné dojednania

1. Na účely vykonávania ustanovení tejto Zmluvy sú oprávnenými osobami, resp. kontaktnými osobami (ďalej len „Oprávnené osoby“) nasledovné osoby:

za Predávajúceho:

Vo veciach technických:

[meno, priezvisko, funkcia]

Telefón: [●], E-mail: [●]

Vo veciach zmluvných:

[meno, priezvisko, funkcia]

Telefón: [●], E-mail: [●]

za Kupujúceho:

Vo veciach technických:

[meno, priezvisko, funkcia]

Telefón: [●], E-mail: [●]

Vo veciach zmluvných:

[meno, priezvisko, funkcia]

Telefón: [●], E-mail: [●]

1. Akékoľvek zmeny a doplnky tejto Zmluvy, okrem prípadov výslovne v Zmluve uvedených, je možné vykonať len písomným dodatkom na základe dohody zmluvných strán.
2. Zmenu obchodného mena, sídla, IČ DPH, právnej formy, adresy pre poštový styk, čísla účtu, telefónnych čísiel, čísla faxu, e–mailovej adresy a mien Oprávnených osôb zmluvných strán nie je potrebné vykonať dodatkom, postačuje jednostranné písomné oznámenie týchto skutočností doručené druhej zmluvnej strane podpísané oprávnenými zástupcami zmluvnej strany. Zmluvné strany sa zaväzujú, že každú zmenu údajov uvedených v predchádzajúcej vete oznámia druhej zmluvnej strane do 10 dní odkedy ku zmene došlo.
3. Akékoľvek nároky, rozdielne názory alebo spory vyplývajúce z tejto Zmluvy alebo v súvislosti s ňou, sa zmluvné strany pokúsia vyriešiť vzájomnou dohodou. Ak nedôjde o vzniknutom spore k dohode zmluvných strán, ktorákoľvek zo zmluvných strán je oprávnená obrátiť sa s návrhom na príslušný súd.
4. Predávajúci nie je oprávnený bez predchádzajúceho písomného súhlasu Kupujúceho postúpiť alebo previesť Zmluvu, jej časť, resp. výhody, úžitky či pohľadávky z nej vyplývajúce. Predávajúci nie je taktiež oprávnený bez predchádzajúceho písomného súhlasu Kupujúceho svoje pohľadávky zo Zmluvy založiť, alebo iným spôsobom zaťažiť právom tretích osôb. Ak Predávajúci vykoná úkony smerujúce k postúpeniu alebo prevodu Zmluvy, jej časti, resp. výhod, úžitkov či pohľadávok z nej vyplývajúcich, alebo založeniu, alebo inému zaťaženiu právom tretej osoby svojich pohľadávok voči Kupujúcemu bez predchádzajúceho písomného súhlasu Kupujúceho, považuje sa to za podstatné porušenie zmluvných povinností zo strany Predávajúceho. Pre vylúčenie pochybností sa uvádza, že ustanovenia tohto bodu Zmluvy sa vzťahujú na pohľadávky vyplývajúce zo Zmluvy aj po zániku Zmluvy, napr. v dôsledku odstúpenia od Zmluvy.
5. Kupujúci je oprávnený postúpiť alebo previesť svoje práva a povinnosti zo Zmluvy na akúkoľvek tretiu osobu aj bez predchádzajúceho súhlasu Predávajúceho.
6. Súhlas Kupujúceho s postúpením alebo prevedením Zmluvy alebo jej časti na tretiu osobu nezbavuje Predávajúceho jeho záväzkov a zodpovednosti vyplývajúcich z časti Zmluvy, ktorá už bola splnená alebo za časť Zmluvy, ktorá nebola postúpená alebo prevedená.
7. Postupník musí spĺňať všetky požiadavky ustanovené pre uzavretie Zmluvy medzi Kupujúcim a Predávajúcim.
8. Kupujúci je oprávnený splnomocniť tretiu osobu na vykonávanie všetkých práv a povinností Kupujúceho zo Zmluvy, pričom táto osoba oznámená zo strany Kupujúceho je oprávnená bez potreby uzavretia dodatku určiť svoje údaje potrebné pre doručovanie v zmysle Zmluvy.
9. Predávajúci je povinný oznámiť Kupujúcemu začatie vstupu do likvidácie Predávajúceho, začatie exekučného konania na majetok Predávajúceho a začatie konania podľa zákona č. 7/2005 Z. z. o konkurze a reštrukturalizácii v platnom znení.

**Článok 13**

**Záverečné ustanovenia**

* 1. Práva a povinnosti výslovne neupravené Zmluvou sa spravujú príslušnými ustanoveniami Obchodného zákonníka a ostatných Právnych predpisov. Zmluvné strany týmto zároveň vylučujú aplikáciu akýchkoľvek kolíznych noriem upravených v dvojstranných a/alebo viacstranných medzinárodných zmluvách a/alebo dohodách, ktoré sú súčasťou právneho poriadku Slovenskej republiky. Zmluvné strany sa týmto výslovne dohodli, že na ustanovenia INCOTERMS, ktoré vydala Medzinárodná obchodná komora v Paríži uvádzané na faktúre za plnenie v zmysle Zmluvy a/alebo inom dokumente súvisiacom so Zmluvou, ktoré sú v rozpore s dohodou zmluvných strán podľa Zmluvy, sa neprihliada. Zmluvné strany sa dohodli, že na úpravu ich práv a povinností vyplývajúcich z tejto Zmluvy sa nevzťahuje Viedenský dohovor o medzinárodnej kúpe tovaru.
  2. Ak niektorá časť tejto Zmluvy je alebo sa stane neplatnou v zmysle Právnych predpisov, ostatné časti Zmluvy ostávajú v platnosti. Ak sa stane niektoré ustanovenie Zmluvy neplatným alebo nevykonateľným, sú zmluvné strany povinné ho nahradiť novým platným a vykonateľným ustanovením, ktoré v maximálnej možnej miere bude v súlade so zámermi zmluvných strán, ktoré tieto sledovali pôvodným ustanovením.
  3. Zmluvné strany sa dohodli, že Zmluvu možno zrušiť a meniť písomne, pričom zmeny sa uskutočnia formou písomných dodatkov, podpísaných oprávnenými zástupcami oboch zmluvných strán.
  4. Táto Zmluva je podpísaná v štyroch vyhotoveniach, z ktorých každá zmluvná strana obdrží dva rovnopisy.
  5. Neoddeliteľnú súčasť tejto Zmluvy tvorí:

Príloha č. 1 – Daňové náležitosti

Príloha č. 2 – Zoznam Čerpacích staníc

Príloha č. 3 – Zoznam subdodávateľov

* 1. Zmluvné strany vyhlasujú, že si text tejto Zmluvy riadne prečítali, jej obsahu porozumeli, s obsahom tejto Zmluvy súhlasia, táto Zmluva vyjadruje ich slobodnú vôľu a nebola uzatvorená v tiesni ani za nápadne nevýhodných podmienok. Na znak súhlasu s jej obsahom ju vlastnoručne podpísali.

|  |  |
| --- | --- |
| V [●], dňa [●] | V [●], dňa [●] |
| Predávajúci: | Kupujúci: |
| ------------------------------------------------  [Meno, priezvisko, funkcia] | ----------------------------------------------  [Meno, priezvisko, funkcia] |
| ------------------------------------------------  [Meno, priezvisko, funkcia] | --------------------------------------------  [Meno, priezvisko, funkcia] |